Zim, Botswana kondig jag-beperkings aan – praag.co.za — 20 jaar jonk!
“Die jag van leeus, luiperds en olifante buite die Hwange Nasionale Park word onmiddellik gestaak,” het Edson Chidziya, die hoof van die Zimbabwiese parke- en -wildleweagentskap (ZPWA) gesê.
Jagtogte met pyl en boog is ook verbied, behalwe met spesiale toestemming deur dié owerheid se hoof.
“Sulke jagtogte sal nét deur geskrewe toestemming deur die direkteur-generaal van Zimbabwe se Parke en Wildsbestuursowerheid mag plaasvind,” het Chidziya gesê.
Die ZPWA het Amerika Vrydag amptelik versoek om die jagter wat die swartmaanhaarleeu, geskiet het, uit te lewer.
Zimbabwe kan nie toelaat dat “ryk, buitelandse stropers” sy wild steel nie. “Ons vra daarom dat Amerika (dr. Walter) Palmer aan ons uitlewer sodat hy hier vir sy daad kan kom boet.”
Die Regering van Botswana het dit ook duidelik gemaak dat sportjagters nie welkom is nie.
Regeringswoordvoerder Jeff Ramsay het gesê sportjag is nou verbied in Botswana en verlede jaar het die regering opgetree om te verseker dat Botswana se leeus en ander groot karnivore vir die sogenaamde “geblikte jag” nie na Suid-Afrika of enige ander land uitgevoer word nie.
Hy het Zimbabwe geloof vir hul “flinke” optrede. Ramsay sê die enigste plekke waar “uitbuiting” kan voorkom is op private wildsplase.
Hy het benadruk dat die regering geen jaglisensies uitreik nie.
Skrywer praagGepubliseer op 4 Augustus 2015 4 Augustus 2015 Kategorieë Nuus, Suider-AfrikaSleutelwoord jag, Leeus, wildbewaring, Zimbabwe
Vorige Vorige artikel: OB se mediakonferensie maak opslae
Volgende Volgende artikel: Swart kinders in NW gaan nie skool